text:
Daeng Soetigna, Nunyiptakeun Angklung Diatonis-kromatis, Nu Kiwari Geus Kamashur sa Dunya
Ku: Djodi Prihatna, A.Md.Pd-MG
Saha nu teu nyaho ka Daeng Soetigna? Tokoh pendidikan anu nyiptakeun alat musik Sunda angklung make sistem nada diatonis-kromatis, anu lain bae kawentar sa Indonesia tapi nepi ka sakuliah dunya. Lantaran jasana dina widang kesenian, inyana dileler aSatyalancana Kebudayaan ti Presiden RI. Jadi sabenerna Daeng Soetigna teh Pahlawan Kabudayaan asal tatar Sunda. Rupa-Rupa barang bisa dijieun tina awi. Aya jambatan, munara, hiasan, barang rumah tangga. Jeung apan imah oge aya keneh anu dijieunna tina awi. Tihang awi, bilik, lante, pager, korsi, meja, jeung rea-rea deui. Instrumen kesenian saperti suling, calung jeung angklung. Di antara alat kesenian nu geus ngambah dunya teh nya eta angklung. Angklung tadina mangrupa alat kesenian lokal. Aya angklung Bali, Sunda, Banyuwangi, jeung daerah lianna di Indonesia. Ku jasana Pa Daeng, anu ngaran lengkepna Daeng Soetigna, angklung anu tadina musik lokal Sunda teh bisa jadi wawakil Indonesia dina sagala kaperluan, malahan nepi ka ngambah dunya. Pikeun pangeling-ngeling 100 taunna Pa Daeng, ieu tulisan diturunkeun susuganan ku jalan ieu Pa Daeng anu parantos narima Satyalancana Kabudayaan teh ku pamarentah sawadina dileler sabage Pahlawan Nasional dina widang Kabudayaan. Katurunan Pendidik Daeng dijurukeun di Garut poe Rebo, 13 Mei 1908. Pupus di Bandung 8 April 1984 dimakamkeun di TPU Muslimin Cikutra. Sanajan lahir di Garut sarta ngalaman mangsa budak di Pameungpeuk, ari bibit buitna mah Daeng teh ti tatar Galuh. Nyaeta di kawadanan Cikembulan, kabupaten Ciamis. Bapana nyaeta Mas Kartaatmadja, pangsiunan penilik sakola (school opsiener), sedengkeun indungna Nyi Raden Ratna Soerasti. Mas Kartaatmadja teh putra Mas Kartamanggala, kuwu Bojong, kabupaten Ciamis. Sabage anak priyayi kalawan dukungan ti Bupati Manonjaya, Mas Kartaatmadja bisa asup ka Kweekschool (Sakola Raja), sakola anu ngadidik calon tanaga guru pikeun anak-anak bumiputera. Sanggeus meunang diploma inyana diangkat jadi guru di Pameungpeuk, Garut. Kaitung lila, nepi ka 16 taun jadi guruna teh. Sanggeus kitu inyana dipindahkeun ka Pangandaran kalawan tugas anyar jadi penilik (School opziener). Nepi ka pangsiunna Mas Kartaatmadja tumetep di Pangandaran. Samemeh kawin ka Nyi Raden Ratna Soerasti, inyana kungsi boga pamajikan. Ti pamajikan nu kahiji boga anak tilu nya eta: Anih, Uang Ranuatmadja, jeung Djakaria. Sedengkeun ti Ratna Soerasti nu biasa disebut “Endeh” ku barudakna, Mas Kartaatmadja boga 5 budak nyaeta: Imi Soeratmi, Daeng Soetigna, Onong Siti Soehara, Oteng Soetisna, jeung Oejeng Soewargana. Sanggeus jadi penilik di Pangandaran, inyana ngaluluguan pangwangunan imah nu make tembok jeung genteng. Jaman harita mah sakabeh imah di Pangandaran dijieunna tina awi boh tihangna atawa rohanganana, hateupna daun kalapa. Ku lantaran Pangandaran mah jauh ti kota, bahanna
sabenerna Daeng lain murid anu rajin. ngarenda. Nu matak disebut Si
. lantaran kudu sakola di HIS (Holandsche Inlander School = sakola rendah pikeun bumi putera) Garut. Daeng Ardiwinata teh dileler gelar “Kanduruan”. Umur 7 tahun manehna kudu ninggalkeun Pameungpeuk. Nya eta waktu Daeng jeung babaturanana arulin ka imah guruna nu jenengan Ios Wiriatmadja. Ku sabab kitu di lingkungan kulawargana Kartaatmadja sok disebut “Ama Kanduruan”. Nya di Garut inyana mimiti wawuh kana angklung. Hal ieu mangrupa torobosan anyar di jaman harita. angkatan kadua. calon tanaga guru teh disahkeun ku komisi sakola kalawan idin Wadana. putera Daeng Sulaeman alias Baso Daeng Palau.
Hobi ngaroko jeung santey Mangsa budak Daeng aya di pakidulan Garut. jadi ngaranna nepi ka pupus nyaeta Daeng Kanduruan Ardiwinata. Ratna Soerasti teh putri Raden Sastrawidjaja. Lian ti eta. jeung mindeng santey bareng jeung babaturanana. Ratna ngabogaan pikiran maju. wadana Cikembulan. boh keur tembok atawa genteng. Kursus kilat anu dipingpinna bisa nyumponan kabutuh masarakat pikeun ngajar di sakola desa (ayeuna mah SD). Daeng Sulaeman aya di Bandung lantaran milu bapana anu dibuang ku pamarentah kolonial Walanda. Satadina inyana ngan diajar baca tulis aksara Arab pikeun kaperluan ngaji. Naon-naon anu dipigawe ku Daeng Soetigna boh dina widang pendidikan atawa kapramukaan. Sanajan henteu kungsi meunang pendidikan formal. tangtu bae pangaruh conto-conto hade Mas Kartaatmadja. Mun dianggap geus nyumponan syarat. Nyi Mas Rukmi. Lantaran jasa-jasana dina widang pendidikan. Dulur-dulur jeung tatanggana kabeh dicontoan jeung dipingpin cara nyieun bata jeung genteng. Kartaatmadja dileler gelar “Kanduruan” ku pamarentah kolonial Walanda. nyieun hiasan tina kerang jeung awi.oge dijieun ku sorangan. Jadi katurunan ningrat Sunda. maher nunggang kuda. Daeng Soelaeman kawin ka mojang Sunda. Daeng Ardiwinata teh bangsawan Bugis. Tahun 1866 lahir Daeng Ardiwinata anu engkena kamashur sastrawan Sunda. guru jeung ahli basa. Cindekna. Nurutkeun pangakuanana nu ditulis dina buku catetan poean nu judulna “Si Etjle”. Sanggeus jadi pamajikan Kartaatmadja kakara inyana bisa maca jeung nulis make aksara Latin. resep pisan ngaroko. Ratna mikaresep seni budaya Sunda. pinter maenkeun gamelan jeung niup suling. Ti harita inyana resep maenkeun angklung jeung hayang bisa cara nyieunna. sarta Sesepuh munggaran ti Paguyuban Pasundan. anak raja Lombo anu ngaranna Karaeng Yukte Desialu. “Daeng” teh sabenerna gelar pikeun bangsawan Bugis. Nya DK Ardiwinata nu ngailhaman Mas Kartaatmadja pikeun mere ngaran anakna nu kadua Daeng Soetigna. Ku lantaran jasa-jasana dina widang pendidikan. Manehna ngaku males mun kudu mandi. kitu deui dulur-dulurna. Malahan jadi redaktur Bale Pustaka. nyaeta ku lantaran manehna boga sobat jeung figur idola nu ngaranna Daeng Ardiwinata. Anu jadi ilham pikeun Kartaatmadja mere ngaran Daeng ka anak kadua ti Ratna Soerasti. nyaeta di Pameungpeuk. Mas Kartaatmadja jadi guru di dinya. di sagigireun ngadidik barudak di sakola inyana oge ngayakeun kursus kilat pikeun calon tanaga guru kalawan murah. Lantaran bapana. Kartaatmadja anu munggaran nyieun imah make tembok jeung genteng. males ngalaksanakeun tugas PR.
kaasup prinsip mana nada “ngeunah” jeung “teu ngeunah”.
. Pa Djaja mere elmu fisika sora beunang tina eksperimen pribadi. Ku cara kitu inyana ngajadikan angklung sabage alat kadisiplinan.Etjle. Angklung anu dijieunna make sistem titilaras Barat nyaeta 7 nada (do-re-mi-fa-sol-la-ti) ditambahan nada-nada kromatis. Anu tadina make titilaras pentatonis dirobah jadi diatonis-kromatis nepi ka bisa ditarima di lingkungan yang lebih jembar. utamana dina widang musik angklung geus kacatet dina sajarah. anu geus ampir teu ningali dina umur 90 tahun. Inyana nyaho kana pentingna permainan di dunya pendidikan. tur usahana hasil! Ti mimiti awal 1940-an Daeng ngalatih anak asuhna maen angklung. muka lapangan terbang di Beusi. nepi ka kungsi ngalarang maen angklung (iwal ku nu jajaluk atawa barudak) lantaran sieun nimbulkeun sumanget pergolakan jeung anti cultuurstelsel. nyaeta ngawangun bangsa-bangsa Asia bebas tina kakawasaan penjajah kulit putih. sarta nuluykeun eksperimen diatonisna. atawa lagu-lagu militer. Jepang ngapromosikan basa Melayu dina pamakean sapopoe sarta ngalarang sagala rupa nu bau-bau Walanda. ingetan tradisi jeung hukum alam.
Angklung Sadunya Tahun 1938 munggaran Daeng nyieun eksperimen. Daeng henteu sadar yen angklung dianggap saluyu jeung agenda propaganda Jepang di Asia. sakuriling meja bari ngadarengekeun kalawan daria. Sarta ti mimiti jadi guru inyana gesit narekahan pikeun ngamajukeun murid-muridna. Daeng mimiti diajar cara nyieun angklung teh ti Pa Djaja. Waktu inyana nyanggupan sangkan anak asuhna tampil dalam acara resmi nu diayakeun ku tentara Jepang. saterusna kawentar di sakuliah Indonesia. Lamun manehna keur ngadongeng. sok diuk dina meja “nyengtle” sedengkeun babaturanana ngumpul. sarta ngajadikan ieu alat keur ngalengkepan peralatan kemah pikeun pramuka. Daeng ngarti kana maksudna. Tangtu bae hal ieu nimbulkeun efek positif pikeun mekarkeun angklung anu asli ti budaya jeung sajarah Asia. malahan nepi ka sadunya nyaho kana angklung. lantaran inyana resep pisan ngadongeng. Perjuanganana di dunya pendidikan. murah. Inyana nyoba-nyoba nyieun sistem ngajar anu gampang katarima ku muridna. kacida hadena lamun dinyanyikeun bari dipirig ku angklung. Jeung memang dina kanyataanana lagu-lagu perjuangan anu tempona mars. Acara resmi nu kungsi nampilkeun angklung di jaman Jepang teh diantarana dina raraga muka pasar malem di Cirebon. nyiptakeun tangga nada diatonis-kromatis ngaliwatan angklung. Tamat ti HIS inyana nuluykeun ka Kweekschool (Sakola Raja) pikeun jadi guru. Inyana hasil ngangkat dan mere citra anyar pikeun angklung anu mimitina ngan jadi alat musik Sunda. Angklung bisa mere suasana ritmis sarta cocog pikeun kaperluan militer nurutkeun pamarentah Walanda. Misilna. jeung pikaresepeun. Sanggeus tamat ti KS ari kana santeyna mah rada kurang. tiap anggota ngabogaan tanggung jawab pikeun hiji nada. nyaeta nyiptakeun angklung anu make sistem diatonis kalawan cita-cita saderhana guru sakola rendah (kiwari : SD). ngan hobi ngaroko mah masih tetep.
Taun 1973 kalawan pamenta pamarentah Malaysia. malahan di Perancis nepi ka meunang penghargaan Disque d’Orde l’Academic Charles Cros. taun 1964-1980 pangsiun. Taun 1955 sababaraha poe memeh Konferensi Asia Afrika. Diantarana: Sanui Eddya S. taun 1955-1956 tugas belajar ka Australia dina raraga Colombo Plan. taun 1956-1960 Kapala Jaw. Kabudayaan Dep P&K Prop Jabar. Nu matak waktu KAA mah Daeng teu bisa mintonkeun angklung. Demi tugas-tugas ka luarnegeri: Taun 1964 dina raraga kagiatan BAPENYF (Badan Penyelenggara New York Fair) ditugaskeun mingpin pertunjukan kasenian (angklung. Taun 1960 angklung geus asup kana kurikulum musik standar di Jawa Barat utamana di SMP jeung SMA. Sanggeus rengse diteruskeun ka Perancis jeung Walanda. Malacca. ayeuna SMKN 10).
Riwayat hirupna Anu kacatet tina biodata Pa Daeng diantarana bae: taun 1928-1932 jadi guru Schakelschool (ayeuna mah SD) di Cianjur. taun 1949-1950 Kapala SR bari diperbantukeun di Jawatan Kabudayaan Prop. Johor Bahru. New York. Nya dina paringetan KAA taun 1980 kakara angklung Pa Daeng bisa dipintonkeun anu pesertana 1000 siswa SD. Kota Baru. tari Jawa. Alor Star. Erwin Anwar. taun 1960-1964 Kapala KOKAR Jurs.Sanggeus proklamasi kamerdikaan RI angklung Pa Daeng oge mibanda peranan penting. taun 1950-1951 Penilik sakola bari diperbantukeun di bagian Kursus Kementrian P&K Jakarta. Murid-muridna geus jaradi pelatih angklung. taun 1942-1950 kapala SR di Kuningan. robah jadi SMKI. Taun 1967 kalawan parentah Pangkolaga (Panglima Komando Mandala Siaga) no. Kuantan. Taun 1970-an angkung geus ngambah ka luar nagri kaasup nagara-nagara Eropa. Obby AR Wiramihardja. Soemantri Hardjoprakoso. tapi pintonan angklung harita dipingpin ku muridna nya eta Udjo Ngalagena. lilana 9 bulan. Port Dickson.Dr. Prin/109/1967 tanggal 25 Maret 1967 ngajugjug ka Malaysia pikeun mingpin pertunjukan kesenian di Kuala Lumpur. mantuan pamarentah ku kesenian. Ieu surat kaputusan ditanda ku Mayjen TNI Prof.Jabar. Udjo Ngalagena. indit kadua kalina ka Kuala Lumpur ngayakeun pertunjukan amal pikeun kapentingan National Heroes’s Welfare Trust Fund dina raraga neangan dana pikeun kulawarga korban teror komunis di Malaysia. 082 / 1978 tanggal 23 Agustus 1968 mere kaputusan yen angklung sabage alat pendidikan musik di lingkungan Depdikbud. tari Bali) di Indonesian Pavilion. Sunda di Bandung. Kuala Trenggano.
. Bandung. taun 1951-1955 dosen Balai Pendidikan Guru di Bandung. SMP jeung SMA hareupeun delegasi internasional anu nongton sapanjang jalan Asia Afrika. Daeng tugas diajar ka Australia ngeunaan musik dina raraga Colombo Plan. Handiman. Permadi. Daeng sorangan sibuk jadi Kapala KOKAR (Konservatori Karawitan. taun 1932-1942 guru Schakelschool di Kuningan. Presiden Soekarno ku anjeun mere salam sarta miharep Pa Daeng siap-siap pindah ka Jakarta. Ipoh. Angklung mawa Daeng ngalanglangbuana. Waktu persetujuan Linggajati taun 1946 angklung Pa Daeng manggung sarta meunang sambutan ti peserta. tari Sunda. taun 1980-1984 Staf Ahli Bappeda Jabar. Dina taun 1968 Menteri Pendidikan dan Kebudayaan RI kalawan SK No.
Brigjen Ali Sadikin dina raraga ngadorong tumuwuhna kesenian angklung kana upaya pembinaan kabudayaan di Ibukota. Tanda jasa kehormatan Bintang Budaya Parama Dharma tanggal 6-11-2007 ti Presiden RI Soesilo Bambang Yudhoyono pikeun jasa-jasana ka nagara katut bangsa dina raraga ningkatkeun. loyalitas jeung kontribusina dina Pengembangan Khasanah Musik Indonesia ka 3 di Jakarta. ngamajukeun jeung ngabina kabudayaan nasional. Lain. khususna angklung. Cuang teundeun di handeuleum sieum. sabage seniman angklung nu mawa ngaran Jawa Barat seungit di tingkat nasional. Cag. nagara Indonesia. Piagam penghargaan 10 September 1968 ti Gubernur DKI Jaya. Kemayoran. Utut Gartini Syahrial (alm). Brigjen Mashudi dumasar jasana. Iwan Suwargana. Bandung. Soeharto. Satyalencana Kebudayaan 15 Oktober 1968 ti Presiden RI. Ieu tulisan mangrupa ungkaban kanyaah ti dulur ka almarhum anu dina taun ieu mun jumeneng keneh mah meureun ulang taunna nu ka 100. Pirous. angklung mah asli kesenian tatar Sunda. Binarung harepan angklung anu geus kamashur sadunya teh bakal langgeng. geus diterbitkeun mangrupa buku. Muchtar Kusumaatmadja dumasar bantuan jeung kerjasama dina nyukseskeun Peringatan Nasional ke 25 tahun KAA 24 April 1980 di Gedung Merdeka. lain ti mana-mana.Sababaraha penghargaan nu kungsi ditampa ku Pa Daeng (samemeh pupus): Piagam penghargaan 28 Pebruari 1966 ti Gubernur Jabar. Dra Erna Garnasih Pirous anu nikah ka Prof. Prof. HR Nuriana. DR. Pencipta Lagu dan Penata Musik Rekaman Indonesia pikeun dedikasi. Penghargaan sanggeus Pa Daeng pupus: Piagam penghargaan 16 Pebruari 1994 sabage perintis Pangwangunan Pariwisata di Jawa barat ti Gubernur. paragi nunda ninggalkeun
Komentar :
. H. Piagam penghargaan 24 April 1980 ti Menteri Luarnegeri RI. nya Pa Daeng nu nyiptakeunana. Aang Kunaefi dumasar jasana dina pembinaan jeung pengembangan seni daerah. ulah aya nu nyisikudi saperti nu kaalaman ku Reog Ponorogo. tunda di hanjuang siang. Piagam penghargaan jeung Metronome Award 283-2006 ti DPP Persatuan Artis Penyanyi. Jakarta. Jend. Emma (alm). Itin Gantinah Basoeki. judulna “Membela Kehormatan Angklung Sebuah Biografi dan Bunga Rampai Daeng Soetigna” anu disusun ku Tatang Soemarsono kalawan bingbingan Ramadhan KH. Piagam penghargaan 21 Juli 2005 ti Gubernur Jabar. Panutup Riwayat hirup sarta perjalanan hirupna Daeng Soetigna sanajan teu pati lengkep. Tedjakomala (alm). Piagam penghargaan 17 Agustus 1979 ti Gubernur Jabar. Persembahan Angklung Evening Concert “A Tribute to Daeng Soetigna” 20-1-2007 ti Keluarga Paduan Angklung SMAN 3 Bandung. anu bener-bener asli kesenian ti Ponorogo pajahkeun kesenian Malaysia. Hidayat. khususna dina widang kesenian. Aang Kunaefi dina raraga HUT ke 25 KAA tingkat Propinsi Jawa Barat. H. Dani Setiawan. Daeng Soetigna geus ngabdikeun hirupna bareng jeung angklung salila kurang leuwih 50 tahun. anu matak pantes lamun pamarentah ngaleler satyalencana Kebudayaan pikeun jasa-jasana. Peluncuran bukuna babarengan jeung Gala Konser Musik Angklung dina raraga Festival Bambu Nusantara 2007 tanggal 18-19 Agustus 2007 di Jakarta Internasional Expo. Piagam penghargaan ti Gubernur Jabar.D. Palaputrana aya 7 nyaeta: Aam Amalia anu nikah ka Ir. A. Konser Angklung Kamari diayakeun ku MMA (Masyarakat Musik Angklung) di Sasana Budaya ITB. bareng jeung dipasrahkeunana rarancang biografi Daeng Sutigna ti Obby AR ka Erna Garnasih.


c: text/html

text:
ORGANISASI SISWA INTRA SEKOLAH SMKN 1 CIMAHI
Jl. Mahar Martanegara No. 148 Cimahi 40533
Nomer Hal
: 010/021/PJS/X/2013 : Panawaran kerjasama
10 Juni 2014
Kahatur Bagian Publikasi PT. Indofood Jl. Bogor Raya Nomer 21 Bogor
Assalamualaikum Wr. Wb.
Dina raraga mieling Dinten Proklamasi Indonesia, OSIS SMKN 1 Cimahi bade ngayakeun rupi-rupi lomba kaulinan budak. Ngeunaan eta, sim kuring salaku panitia lomba bade nawarkeun kerjasama. Bentukna nyaeta: Janten sponsor utama lomba Janten salah sahiji guest star dina acaa inti
Umpama bade patali sareng acara anu kasebat, kerjasama anu ditawarkeun nyaeta: Stand bazaar produk Lambang produk kapampang dina sagala merchandise jsb
Ku kituna, anu dipikahatur tiasa mertimbangkeun tawaran kerjasama ieu. Hatur nuhun kana sagala perhatosanana, hapunten bilih aya kalepatan. Wassalamualaikum Wr. Wb.
Panitia Lomba,
Raysa

robotstxt: allowed

filter: keep


text:
Sangkuriang
Sangkuriang atawa Sang Kuriang nyaéta dongéng atawa legénda anu asalna ti Tatar Sunda. Legénda kasebut nyaritakeun jadina situ Bandung, Gunung Tangkuban Parahu, Gunung Burangrang sarta Gunung Bukit Tungul.
Tina legénda kasebut, urang bisa nangtukeun geus sabaraha lila urang Sunda hirup di dataran luhur Bandung. Dumasar kana legénda kasebut anu dirojong ku fakta géologi, katorah yén urang Sunda geus hirup di dataran ieu rébuan taun saméméh Al Masih.
Legénda Sangkuriang mimitina mangrupa talari lisan. Rujukan tulisan ngeunaan legénda ieu aya dina naskah Bujangga Manik anu ditulis dina daun palemlontar anu asalna ti ahir abad ke-15 atawa mimiti abad ke-16 Maséhi. Dina naskah kasebut ditulis yén Pangéran Jaya Pakuan nu boga landihan Pangéran Bujangga Manik atawa Ameng Layaran ngadatangan tempat-tempat suci agama Hindu di pulo Jawa sarta pulo Bali dina ahir abad ka-15.
Sanggeus ngalakonan lalampahan panjang, Bujangga Manik anjog ka tempat anu ayeuna jadi dayeuh Bandung. Manéhna jadi saksi mata anu mimiti nuliskeun ngaran tempat ieu anu mangrupa sasakala Sangkuriang. Laporanana nyaéta saperti kieu:
- Leumpang aing ka baratkeun
- datang ka Bukit Patenggeng
- Sasakala Sang Kuriang
- Mangsa dek nyitu Ci tarum
- Burung tembey kasiangan
Daptar eusi
Tingkesan Carita[édit | édit sumber]
Dumasar kana sasakala kasebut, dicaritakeun yén Raja Sungging Perbangkara indit moro. Di tengah leuweung Sang Raja miceun cai mani anu murag kana daun "cariang" (taleus leuweung). Hiji babi leuweung bikang nu ngaranna Wayungyang anu keur tatapa hayang jadi manusa nginum cai mani tadi. Wayungyang reuneuh sarta ngalahirkeun orok nu geulis. Orok geulis éta dibawa ka karaton ku bapana sarta dibéré ngaran Dayang Sumbi landihan Rarasati. Réa raja anu ngalamar Dayang Sumbi, tapi saurang ogé euweuh anu ditarima. Tungtungna para raja silih perangan. Dayang Sumbi nyingkurkeun diri ka hiji pasir dibaturan ku hiji anjing jalu nyaéta si Tunmang. Sabot keur uplek ninun, toropong anu keur dipaké ninun kaén ragrag ka handap. Alatan ngarasa haroréam capé, Dayang Sumbi ngucapkeun kecap-kecap anu teu dipikir panjang leuwih tiheula, manéhna jangji yén saha ogé anu mangnyokotkeun toropong anu ragrag lamun lalaki baris dijadikeun salakina. Si Tumang mangnyokotkeun toropong kasebut sarta dibikeun ka Dayang Sumbi. Dayang Sumbi ahirna ngajadikeun si Tumang salakina sarta ahirna ngalahirkeun orok lalaki nu dibéré ngaran Sangkuriang.
Sabot Sangkuriang keur moro di jero leuweung, manéhna nitah si Tumang pikeun ngudag babi bikang Wayungyang. Alatan si Tumang henteu nurutkeun, mangka dipaéhan ku Sangkuriang. Haté si Tumang ku Sangkuriang dibikeun ka indungna anu tuluy diasakan sarta didahar ku Dayang Sumbi. Sanggeus Dayang Sumbi nyaho yén anu didahar téh haté si Tumang, manéhna kacida ambekna sarta nakol sirah Sangkuriang ku siwur anu dijieun tina batok anu ngabalukarkeun tatu.
Sangkuriang indit ngumbara ngurilingan dunya. Sanggeus sakitu lila leumpang ka wétan ahirna manéhna mecenghul di kulon sarta tanpa sadar geus anjog deui ka padumukan Dayang Sumbi. Sangkuriang henteu apal yén putri geulis anu kapanggihna nyaéta Dayang Sumbi – indungna. Sangkuriang jeung Dayang Sumbi silih pikaasih sarta silih mitresna. Tanpa ngahaja Dayang Sumbi nempo urut tatu dina tarang Sangkuriang sahingga nyaho yén Sangkuriang téh anakna sorangan sarta megatkeun tali asih. Cacak kitu Sangkuriang tetep memaksa ngajak lakirabi ka Dayang Sumbi. Tungtungna Dayang Sumbi ménta sarat nu pamohalan kacumponan nyaéta sangkan Sangkuriang mangnyieunkeun parahu sarta situ dina waktu sapeuting ku cara mendet walungan Citarum. Sangkuriang nyanggupan ieu sarat.
Mangka Sangkuriang nyieun hiji parahu tina hiji tangkal anu tumuwuh di béh wétan, tutunggul tangkal éta robah jadi gunung Bukit Tunggul. Régangna ditumpukkan di palebah kulon sarta jadi Gunung Burangrang. Ku bantuan para guriang, bendungan ampir réngsé dipigawé. Dayang Sumbi reuwas, terus mendeko munajat ka Sang Hyang Tunggal ambéh maksud Sangkuriang henteu kabiruyungan. Dayang Sumbi ngahibar-hibat heulayan boéh rarang (lawon bodas hasil tinunanna), anu temahna ngahasilkeun cahaya caang jiga panonpoé nu rek meleték di béh wétan. Sangkuriang jadi ambek, dina puncak amarahna, bendungan anu aya di Sanghyang Tikoro dibedol, cocok (tutup) kamalir walungan Citarum dialungkeunana ka arah wétan sarta ngajanggélék jadi Gunung Manglayan. Cai Talaga Bandung ogé jadi surut deui. Parahu anu dipigawé kalawan hésé capé ditalapung ka arah kalér sarta robah wujud jadi Gunung Tangkuban Parahu.
Sangkuriang terus ngudag Dayang Sumbi anu dumadakan ngiles di Gunung Putri sarta robah jadi sagagang kembang jaksi. Sedengkeun Sangkuriang sanggeus nepi ka di hiji tempat anu disebut Ujungberung tungtungna ngiles ka alam gaib (Ngahiyang).
Fakta Géologi[édit | édit sumber]
Sasakala Sangkuriang luyu jeung fakta géologi ngeunaan kabentukna situ Bandung sarta Gunung Tangkuban Parahu.Koesoemadinata, R. The Origin and Pre-history of the Sundanese. Institute of Technology Bandung. Panalungtikan géologis mutahir némbongkeun yén sésa-sésa talaga purba geus 125 rébu taun. Situ kasebut jadi garing 16000 taun katukang.
Di ieu wewengkon, Gunung Sunda purba geus dua kali ngarandapan bitu dina wanda bitu Plinian nyaeta dina 105000 sarta 55000-50000 taun katukang. Bitu plinian kadua geus ngaruntagkeun kaldéra Gunung Sunda purba sahingga nyiptakeun Gunung Tangkuban Parahu, Gunung Burangrang (disebut ogé Gunung Sunda), sarta Gunung Bukit Tunggul.
Hal ieu ngabuktikeun yén karuhun Sunda geus nempatan dataran luhur Bandung sarta nyaksian bitu Plinian kadua anu nyapu padumukan palebah kulon walungan Citarum (kalér sarta kulon situ Bandung) salila période bitu dina 55000-50000 taun katukang waktu Gunung Tangkuban Parahu kabentuk tina sésa-sésa Gunung Sunda buhun. Mangsa ieu téh mangsana homo sapiens; maranéhanana geus kanyahoan hirup di Australia kidul dina 62000 taun katukang, sawaktu jeung Manusa Jawa (Wajak) nu hirup kira 50000 taun katukang.
Sangkuriang jeung Falsafah Sunda[édit | édit sumber]
Numutkeun abah Surya sandiasmana abah Hidayat Suryalaga, urut Réktor Itenas Bandung, sasakala Sangkuriang dimaksudkeun pikeun jadi munara cahya (Sungging Perbangkara) pikeun saha ogé manusana (tangkal cariang) anu masih bingbang ku éksisténsi (ayana) dirina sarta hayang manggihan jatidiri kamanusaanana (wayungyang). Hasil tina panyungsian ieu baris ngalahirkeun kereteg haté (nurani) sabagé kabeneran nu sajati (Dayang Sumbi, Rarasati). Tapi lamun henteu dibiruyungan kalawan ati-ati sarta kasadaran nu pinuh/éling (toropong), mangka dirina baris dikawasa ku rasa kabingbang anu teu eureun-eureun (dikawasa ku si Tumang) anu baris ngalahirkeun égo anu hayang meunang sorangan, nyaéta jiwa anu tacan kacaangan (Sangkuriang). Mangsa Sang Nurani kakawasa deui ku kawaswas (Dayang Sumbi ngadahar haté si Tumang) mangka musnah kasadaran anu sajati. Rasa hanjakal anu kaalaman Sang Nurani dilakonan ku cara merangan kaadigungan rasio Sang Égo (sirah Sangkuriang ditakol). Kaadigungan ogé anu mangaruhan “Sang Égo Rasio” pikeun ngajauhan sarta ninggalkeun Sang Nurani. Tétéla kaadigungan Sang Égo Rasio anu hésé capé néangan élmu (kacerdasan inteléktual) salila pangumbaraanna di dunya (nuju ka arah wétan), tungtungna balik ka kulon anu sacara sadar atawa henteu sadar sok ditéang sarta dipikasono nyaéta Sang Nurani (Pasamoan Sangkuriang jeung Dayang Sumbi).
Cacakan kitu, tétéla ngahijina antara Sang Égo Rasio (Sangkuriang) jeung Sang Nurani anu kacaangan (Dayang Sumbi), henteu sagampang anu dikira. Kalayan mawa bekel élmu pangaweruh anu geus dikawasana Sang Égo Rasio (Sangkuriang) kudu sanggup nyieun hiji kahirupan sosial anu dumasar kana kaasih jeung kanyaah, interdepéndensi – silih asih-asah sarta silih asuh anu humanis harmonis (kamanusan nu salaras), nyaéta hiji talaga kahirupan sosial (nyieun situ Bandung) anu dicicingan ku sagala rupa kumpulan manusa kalawan rupa-rupa parangina (Citarum). Samentara éta, jatidiri nu sagemblengna ogé kudu dijieun ku Sang Égo Rasio sorangan (dijieunna parahu). Ayana Sang Égo Rasio éta ogé henteu leupas tina sajarah dirina, aya tunggul anu jadi asal muasalna (Bukit Tunggul, tangkal sajarah) saprak ti mimiti gumelar (wétan, tempat mimiti medalna kahirupan). Sang Égo Rasio ogé kudu némbongkeun éksisténsi dirina (tutunggul, pananda diri) sarta dina panungtunganana manéhna ogé baris miboga turunan anu kabiruyungan dina masarakat nu baris datang sarta hiji mangsa kabéhana bakal lekasan diteleg ku sang waktu jadi satumpuk tulang (gunung Burangrang).
Matak hanjelu lamun tétéla harepan pikeun ngahijina Sang Égo Rasio jeung Sang Nurani anu kacaangan (ampir ngadahupna Sangkuriang jeung Dayang Sumbi), gagal alatan kaburu aya titik ahir, ahir kahirupan (boéh rarang atawa lawon kafan). Ahirna takdir anu tumiba ka Sang Égo Rasio ngan saukur rasa hanjakal anu kacida sarta ambek ka “dirina”. Mangka kaadigungan rasio dirina ditalapung, jadi waé saurang manusa transéndéntal nu nangkuban nyeungceurikan kasangsaraan anu tumiba kana dirina (Gunung Tangkubanparahu).
Sanajan kitu, lantaran sang Égo Rasio masih ngarasa panasaran, diudagna terus Sang Nurani anu kacaangan nu dipidangdam (Dayang Sumbi) kalayan harepan bisa luluh ngahiji antara Sang Égo Rasio jeung Sang Nurani. Tapi tétéla Sang Nurani anu kacaangan ngan némbongkeun diri jadi saksi laku-lampah anu kungsi lumangsung sarta karandapan ku Sang Égo Rasio (kembang Jaksi).
Panungtungan carita nyaéta mangsa datangna kasadaran lekasanana kaadigungan rasiona (Ujungberung). Kalayan kasadaranana ogé, dicabut sarta dialungkeunana cocok dominasi kaadigungan rasio (gunung Manglayang). Mangka kiwari kabuka saluran prosés komunikasi anu sopan jeung saha ogé (Sanghyang Tikoro; babasan: Hadé ku omong goréng ku omong). Sarta kalayan imeut, dijaga pisan kadaharan anu asup kana beuteung teh ngan anu halal beresih sarta méré mangpaat.
Rujukan[édit | édit sumber]
- Koesoemadinata, R. P., "Asal Usul dan Prasejarah Ki Sunda", Sub theme" "Bidang Kajian Sejarah, Arkeologi dan filologi", in Ajip Rosidi et.al (editor: Edi S.Ekadjati and A.Chaedar Alwasilah)
- Hidayat Suryalaga, Kajian Hermeneutika terhadap Legenda dan Mitos Gunung Tangkubanparahu dengan segala aspeknya, Hidayat Suryalaga, Orasi Ilmiah ketika Hari Wisuda Mahasiswa ITENAS, Bandung, 28 Mei 2005.


text:
Asalamu’alaikum wr.
Wb Para hadirin anu ku simkuring di pihormat, alhamdulilah danget ieu urang sadayana tiasa pateupung lawung pa amprok jonghok, dina raraga urang mi eling kanu jadi kabersihan Jawa Barat. Hadirin anu ku simkuring di pihormat, sakumaha anu uninga ku urang sadayana, sabaaraha kota di Jawa Barat teh tos sering kenging piala adipura ku sabab kabersihanana, endah sareng asri. Ku kituna urang sadayana keudah ngajagi kana eta kapercanteunan pamarentah ka urang sunda umumna. Tapi, aya wae masarakat sunda anu sok miceun sampah timana wae. Sabab kurangna kasadaran di diri satiap jalma ngeunaan kabersihan. Ku kituna hayu urang sing sadar kanu jadi kabersihan kususna di kota urang sorangan jeung umumna di Jawa Barat. Hadirin anu ku simkuring di pihormat, kalintang betah janten urang sunda. Atuh teu aya lepatna lamun ku urang di jaga pasti – pasti sangkan sagala rupi anu mangrupakeun kakayaan anu di piboga, ku urang di lestarikeun sangkan Jawa Barat, leuwih nanjeur, leuwih maju dina sagala widangna. Hayu urang babarengan ningkatkeun mempertahan keun Jawa Barat, kota Intan, Jawa Barat kota pangirut. Rupina mungsakitu nu tiasa di dugikeun, bilih luhur saur bahe carek, bobo sapanon carang sapakan dina cumarios, ka sadayana neda tawakup anu kasuhan. Wabillahi taufik walhidayah


text:
Daur cai
Daur cai (sacara husus dipikawanoh/katelah ogé daur hidrologis) nujul kana parobahan wujud antara cair, padet, jeung gas; sarta parobahan nu sinambung cai sajeroeun hidrosfir, antara atmosfir marcapada, lemah, cai lakop, cai taneuh, jeung tutuwuhan. Daurna bisa dibagi kana opat fase utama: évaporasi, présipitasi, infiltrasi, jeung runoff.
- Évaporasi sacara umum nyaéta pindahna cai tina awak cai lakop ka atmosfir, kaasup transpirasi tina tutuwuhan; sahingga kadang sok disebut évapotranspirasi.
- Uap atmosfir bisa ngibun jadi awan, sarta ragrag salaku présipitasi. Ieu umumna lumangsung dina wujud hujan, tapi salju sarta wujud séjénna ogé kaasup. Présipitasi kadang lumangsung na sagara, sabab dina kaayaan normal, pagunungan perlu pikeun naratas kondensasi jeung ngabentukna awan.
- Infiltrasi/nyerep kana taneuh mangrupa alihan tina cai lakop jadi cai taneuh. Laju serep gumantung kana perméabilitas (daya serep) taneuh atawa batu sarta faktor-faktor séjén. Cai taneuh gerakna lambat pisan, sarta bisa balik deui jadi cai lakop atawa diteundeun dina aquifer dina mangsa réwuan taun.
- Runoff nyaéta rupa-rupa cara cai lakop ngumbara nepi ka sagara. Cai ngalir ngaliwatan walungan sarta nyangsang di situ. Teu sakabéh cai nyampurnakeun fase runoff, sabab bisa nguap saméméh nepi ka sagara.


text:
Belut Moray
Belut Moray nyaéta belut kosmopolitan ti kulawarga Muraenidae nu ngawengku 200-an spésiés di 15 genera. Panjang awak nu ilahar 1,5 m; nu pangpanjangna Strophidon sathete bisa nepi ka 4 m.
Anatomi[édit | édit sumber]
Sirip tonggong belut moray nyambung ti tungtung hulu nepi ka buntut jeung sirip bujur, nepi ka sabéngbatan mah mirip oray. Panonna leutik, tapi boga daya ambeu anu hadé pikeun ngadodoho mangsana.
Sebaran jeung habitat[édit | édit sumber]
Belut Moray kaasup kosmopolitan, sumebar di sagara wewengkon tropis jeung sedeng. Hirupna ulukutek di sabudeureun terumbu karang nu jerona nepi ka 150 m.
Klasifikasi[édit | édit sumber]
Genera[édit | édit sumber]
- Anarchias
- Channomuraena
- Cirrimaxilla
- Echidna
- Enchelycore
- Enchelynassa
- Gymnomuraena
- Gymnothorax
- Monopenchelys
- Muraena
- Pseudechidna
- Rhinomuraena
- Scuticaria
- Uropterygius
Rujukan[édit | édit sumber]
- ↑ Froese, Rainer, and Daniel Pauly, eds. (2009). "Muraenidae" di FishBase. Januari vérsi 2009.
Tumbu kaluar[édit | édit sumber]
- (en)Moray Eels Grab Prey With Alien Jaws
- (en)Moray Eel Online-Database


text: 1Di Betania aya nu gering payah ngaranna Lasarus, dulurna Maryam jeung Marta. 2Maryam teh, nya eta anu bareto ngaminyakan Isa ku minyak seungit jeung nyusutan sampeana-Na ku buukna tea. 3Maryam jeung Marta ngirim kabar ka Isa kieu, “Jungjunan, pun dulur anu ku Jungjunan dipikanyaah ayeuna nuju udur.” 4Saur Isa, sanggeus kenging wartos, “Panyakitna moal nepi ka matak ajal, malah bakal jadi lantaran tembongna kakawasaan Allah sarta dimulyakeunana Putra Allah.” 5Anjeunna memang nyaah pisan ka Marta, Maryam, jeung Lasarus teh. 6Tapi diwartosan Lasarus gering teh, Anjeunna mah calik-calik bae di dinya. 7Heuleut dua poe ti harita, Anjeunna nyarios ka murid-murid, saur-Na, “Ayeuna urang ka Yudea deui.” 8Cek murid-murid, “Rabi (Guru), teu acan lami Rabi teh bade dibaledogan ku urang Yahudi di ditu, dupi ayeuna bade ka ditu deui!” 9Waler Isa, “Sapoe teh, lain aya dua welas jam? Lamun indit beurang-beurang piraku suku titajong, kapan ti beurang mah caang. 10Titatarajong soteh, lamun leumpang peuting sabab teu tembong tincakeun.” 11Saur-Na, “Lasarus, dulur urang teh keur sare, ayeuna urang teang, ku Kami rek dihudangkeun.” 12Cek murid-murid, “Parantos tiasa mondok mah atuh majeng kana sae, Jungjunan!” 13Maksud Isa mah, “keur sare” teh geus maot; ari ku murid-murid dihartikeunana sare biasa bae. 14Ku Isa diterangkeun sageblasna, saur-Na, “Geus maot Lasarus teh. 15Maotna keur Kami euweuh di ditu. Tapi pikeun maraneh aya alusna, baris mawa maraneh kana percaya. Ayeuna mah, hayu urang ka ditu!” 16Cek Tomas — anu katelah Didimus — ka batur-baturna, “Hayu urang arindit, urang ngadon paeh babarengan jeung Anjeunna.” 17Opat poe sanggesna Lasarus dimakamkeun, jol, Isa sumping. 18Betania teh deukeut ka Yerusalem, ngan kurang leuwih dua pal jauhna. 19Loba urang Yahudi anu ngaralayad nembongkeun katresnan ka Marta jeung Maryam anu keur kapapatenan. 20Barang ngadenge beja yen Isa sumping, Marta ka luar mapagkeun, ari Maryam mah cicing bae di imah. 21“Jungjunan,” cek Marta sanggeus amprok, “upami Jungjunan aya mah harita, pun dulur teh moal dugi ka maot; 22sanaos kitu, ayeuna oge abdi yakin yen mundut naon bae oge Jungjunan mah ku Allah tangtos dikabul.” 23Waler Isa, “Dulur nyai teh tangtu hirup deui.” 24Cek Marta, “Leres, bakal hirup deui, engke dina poe kiamat.” 25Waler Isa, “Kapan Kami nu jadi sumbering hirup sarta anu baris ngahudangkeun jelema-jelema dina poe kiamat teh. Anu percaya ka Kami bakal tetep hirup, sanajan geus paeh oge. 26Sing saha anu keurna hirup percaya ka Kami, salalawasna oge moal keuna ku paeh. Percaya atawa henteu?” 27Tembal Marta, “Jungjunan, abdi percanten. Jungjunan teh Al Masih, Putra Allah, anu parantos lumungsur ka dunya.” 28Ti dinya Marta balik deui ka imah terus ngaharewos ka Maryam, “Guru urang ngantos di jalan, mariksakeun maneh.” 29Maryam cengkat, terus ka luar rek mapagkeun Isa, 30anu keur di jalan keneh di palebah urut amprokna tadi jeung Marta. 31Ku nu ngaralayad ditaluturkeun, samarukna Maryam rek ka makam ngadon ceurik. 32Maryam ngarangkul kana sampean Isa bari unjukan, “Duh Jungjunan, upami Jungjunan aya mah, harita, pun dulur teh tangtos moal dugi ka maot.” 33Ningali Maryam ceurik, kitu deui ningali anu ngaralayad, Isa jadi nalangsa, tuluy mariksa bari dumareuda, saur-Na, 34“Di mana makamna?” Dijarawab, “Di ditu, mangga tingalian.” 35Isa nangis kagagas. 36Cek urang Yahudi anu ngaralayad, “Tetela nyaaheunana ka nu geus ninggalkeun teh.” 37Aya oge anu ngaromong kieu, “Na teu bisaeun kitu nyegah almarhum maot; da bisaeun ari ngabeuntakeun anu lolong mah?” 38Ngadangu nu ngaromong kitu, Isa tambah nalangsa, terus muru ka makam. Makamna teh mangrupa guha, lawangna ditutup ku batu gede. 39“Singkirkeun batuna!” Saur-Na. “Jungjunan,” cek Marta, “parantos bau, margi parantos opat dinten.” 40Saur Isa, “Cek Kami oge, lamun nyai percaya tangtu bakal nenjo kakawasaan Pangeran!” 41Sanggeus batuna disingkirkeun, Isa tanggah terus sasauran, “Nun Ama, pinten-pinten nuhunna wireh Ama kersa ngadangu kana panuhun. 42Abdi terang, panuhun Abdi salamina ku Ama di makbul. Dikedalkeun soteh, supados ieu jalmi-jalmi palercaya yen Abdi teh utusan Ama.” 43Geus kitu Anjeunna nyoara tarik pisan, “Lasarus, geura bijil!” 44Kurunyung nu maot teh ka luar, suku jeung leungeunna dibeungkeut keneh ku boeh, beungeutna katutupan kapas. Saur Isa, “Buka boehna, supaya laluasa!” 45Ti antara urang Yahudi anu daratang ka Maryam, sanggeus narenjo eta mujijat loba anu tuluy percaya ka Isa. 46Tapi eta padamelan Anjeunna teh, aya anu ngalaporkeun ka urang Parisi. 47Geus kitu, imam-imam kapala jeung urang Parisi ngumpulkeun anggota-anggota Mahkamah Agama. Aromongna, “Kumaha sikep urang ka eta Jelema! Geus loba nyieunna mujijat. 48Upama terus diantep, rayat kabeh tangtu palercaya ka Manehna. Ahirna, ieu tanah Suci direbut ku urang Rum sarta bangsa urang teh tangtu tamat riwayatna.” 49Pok, Kayapas, — Panghulu Agung dina taun eta — sasauran, “Aranjeun tangtu acan tarerang 50sarta acan sadar yen pikeun aranjeun leuwih hade jelema ieu anu hiji paeh gaganti bangsa ti batan bangsa urang tumpur pisan.” 51Ieu ucapanana, saenyana, lain buah pikiranana ku anjeun. Tapi anjeunna anu jeneng Panghulu Agung taun eta, ucapanna nya geus ngajadi hiji nubuwatan pikeun ngagambarkeun yen Isa kudu dipaehan gaganti bangsa; 52malah lain guna eta bangsa wungkul, tapi oge baris ngumpulkeun sarta ngahijikeun deui sakumna putra-putra Allah anu geus pabalencar. 53Ti semet poe eta aranjeunna samupakat baris maehan Isa. 54Ku sabab eta, Isa tara nembongan deui di hareupeun umum bangsa Yahudi. Anjeunna angkat ti dinya ka Epraim, hiji kota anu pernahna deukeut sagara kikisik sarta teras nganjrek heula di dinya sareng murid-murid-Na. 55Harita teh, geus tereh ka hari raya Paska; jelema-jelema loba anu dararatang ka Yerusalem, rek beberesih diri samemeh Paska. 56Di jero Bait Allah, maranehna nareangan Isa bari silih tanya, “Kumaha kira-kirana Manehna bakal datang kana pesta?” 57Sajeroning kitu imam-imam kapala jeung urang Parisi geus ngaluarkeun parentah, sing saha anu nyaho Isa aya di mana kudu buru-buru lapor, supaya Anjeunna buru-buru ditangkep.


text:
Naon nu dimaksad narima Yesus kanggo jadi Jurusalamet pribadi anjeun?
Panarosan: Naon nu dimaksad narima Yesus kanggo jadi Jurusalamet pribadi anjeun?
Jawaban: Anjeun parantos narima Yesus Kristus pikeun Jurusalamet pribadi anjeun? Kanggo ngartos kana panarosan ieu, mimiti anjeun kedah ngartos istilah "Yesus Kristus,""pribadi," sareng "Jurusalamet."
Saha Yesus Kristus teh? Sabaraha jelema bakal ngajawab Yesus Kristus nyaeta jelema bageur, guru agung, atawa mereun nabi Allah. Kabeh ieu mangrupakeun katerangan anu saleresna tentang Yesus, tatapi maranéhna teu bener-bener nerangkeun saha sabenerna Yesus. Kitab Suci masihan terang ka urang yén Yesus teh Allah dina ujud daging, Allah mijalma jadi manusa (tingal Yohanes 1:1, 14). Allah datang ka dunya kanggo ngajar urang, nyageurkeun urang, ngalereskeun urang, ngahampura urang—sareng maot kanggo urang! Yesus Kristus nyaeta Allah, Nu Nyiptakeun, Gusti nu kawasa. Anjeun parantos narima Yesus nu ieu?
Naon Jurusalamet teh, sareng kunaon urang priyogi Jurusalamet? Kitab Suci masihan terang ka urang yén urang sadayana gaduh dosa; urang sadayana atos ngalakukeun kalakuan nu jahat (Rum 3:10-18). Akibat dosa urang, urang pantes narima murka sareng hukuman ti Allah. Hukuman anu adil kanggo dosa nu dilakukeun ngalawan ka Allah nu kawasa jeung abadi nyaeta hukuman nu teu aya batesna (Rum 6:23; Wahyu 20:11-15). Eta sababna kunaon urang butuh Jurusalamet!
Yesus Kristus datang ka dunya sareng pupus ngagantikeun urang. Kapupusan Yesus mangrupakeun bayaran anu tiasa ngalunasan kanggo dosa-dosa urang (2 Korinta 5:21). Yesus pupus kanggo mayar hukuman kanggo dosa-dosa urang (Rum 5:8). Yesus mayar harga kanggo ngalunasan hukuman nu matak urang teu kudu mayar deui. Kabangkitan Yesus tina kapupusan ngabuktoskeun yén kapupusan Anjeunna cukup kanggo mayar hukuman tina dosa-dosa urang. Eta sababna kunaon Yesus disebat ngan hiji-hijina Jurusalamet (Yohanes 14:6; Rasul-rasul 4:12)! Anjeun percanten Yesus janten Jurusalamet anjeun?
Yesus Jurusalamet “pribadi” anjeun? Sabaraha jelema ningali Kakristenan ngan saukur datang ka garéja, ngalakukeun ibadah, sareng/atawa teu ngalakukeun dosa. Eta lain Kakristenan. Kakristenan anu sabenerna nyaeta hubungan pribadi sareng Yesus Kristus. Narima Yesus pikeun janten Jurusalamet pribadi anjeun berarti nempatkeun iman sareng percanten anjeun ka Anjeunna. Teu aya saurang nu disalametkeun kusabab iman ka nu sanés. Teu aya anu dihampura kusabab ngalakukeun perbuatan-perbuatan nu tangtu. Hiji-hijina jalan ngarah disalametkeun nyaeta sacara pribadi narima Yesus pikeun janten Jurusalamet anjeun, percanten kana kapupusana-Na pikeun mayar dosa-dosa anjeun jeung kabangkitan Anjeunna pikeun janten jaminan hirup langgeng anjeun (Yohanes 3:16). Yesus sacara pribadi tos janten Jurusalamet anjeun?
Lamun anjeun hoyong narima Yesus Kristus pikeun Jurusalamet pribadi anjeun, carioskeun pangakuan di handap ieu ka Allah. Inget, ngecapkeun doa ieu atawa doa anu séjénna moal tiasa nyalametkeun anjeun. Ngan saukur percanten ka Yesus Kristus jeung pagawéan nu parantos dibereskeun Anjeunna di kai salib kanggo anjeun nu tiasa nyalametkeun anjeun tina dosa. Doa ieu ngan saukur hiji cara anu pikeun ngungkabkeun ka Allah iman anjeun ka Mantenna jeung ngucapkeun sukur ka Mantenna kanggo nyayagikeun kasalametan ka anjeun. “Allah, Abdi terang yén abdi gaduh dosa ka Anjeun sareng pantes meunang hukuman. Tapi Abdi percanten Yesus Kristus nanggung hukuman anu saleresna pantes abdi tarima yén liwat iman ka Anjeunna abdi tiasa dihampura. Abdi narima panawaran panghampura Anjeun sareng nempatkeun kapercayaan abdi ka Anjeun kanggo kasalametan. Abdi narima Yesus pikeun jadi Jurusalamet pribadi abdi! Hatur nuhun kanggo asih kurnia sareng panghampura Anjeun nu hebat — kurnia hirup langgeng! Amin!”
Anjeun parantos nyieun kaputusan ka Kristus kusabab bacaan anu parantos anjeun baca di dieu? Lamun atos, tulung klik dina tombol "Abdi parantos narima Kristus poé ayeuna" dihandap ieu.
Naon nu dimaksad narima Yesus kanggo jadi Jurusalamet pribadi anjeun?


text:
Zoroaster
Zoroaster atawa Zarathustra (basa Parsi: زرتشت (Zartosht),basa Kurdi: Zerdeşt, basa Gujarati: જરતોશ્ત, basa Yunani: Zwpoάσtpnς, (Zoroastres), jeung basa Latin: Zoroaster) nyaéta ngaran hiji nabi ti Pérsia (kiwari Iran). Anjeunna nyaéta nu ngarintis Zoroastrianisme nu diagem ku bangsa Pérsia.[1] Anjeunna ogé mangrupa imam pangajar.[1] Zarathustra disawang hirup di taun 1100-550 SM. Aya ogé nu nyebutkeun anjeunna hirup ti taun 1200-1600.[1]
Harti ngaran[édit | édit sumber]
Ngaran Zarathustra atawa diéja minangka Zaraθ-uštra dina basa Avesta, bisa ogé mangrupa hiji kecap majemuk bahuvrihi jeung kawengku ti kecap zarəta- "lemah, kolot" jeung uštra "onta". Jadi bisa disebutkeun yén Zarathustra téh: "Anjeunna nu ngabogaan onta kolot. Ngan, di kecap mimiti sakapeung sok dihartikeun minangka "konéng" atawa "emas" (saluyu jeung basa Parsi modern zærd) nepi ka hartina jadi "Anjeunna nu ngabogaan onta nu warnana kaemasan". Ahura Mazda sorangan sacara etimologi nu hartina: Ahura (Tuhan) jeung Mazda (kawijaksanaan).[2]
Ajaran-ajaran[édit | édit sumber]
Dasar ageman ti Zarathustra nyaéta monotéisme, nyaéta muja ka hiji Tuhan, Ahura Mazda.[2] Angra Mainyu, nu mangrupa Pangawasa “Kegelapan” jeung lawan ti Ahura Mazda, nyaéta nu sok hianat ka Tuhanna.[3] Ajaran Zarthustra ogé ngabenerkeun mahluk suci nu sifatna welas asih nu ngabantuan pajoanganna.[2] Ngan sanggeus Zarathustra maot, kapercayaan ka mahluk suci éta dirobah jadi konsepsi kadéwataan nu dihubungkeun jeung penciptaan alam, nu kawengku ti genep tingkat penciptaan wanda-wanda alam, nyaéta:[2]
- Asha Vahista minangka déwa tata tartib jeung kabeneran nu éndah jeung sering digambarkeun minangka déwa nu ngawasaan seuneu;
- Vohu Manah minangka déwa nu haténa bersih (God mind) jeung sok digambarkeun minangka sapi jalu;
- Keshatra Vairya minangka déwa “pencinta” jeung pangawasa sagala logam;
- Spenta Armaity minangka déwa ibadah nu pinuh welas jeung pangawasa bumi jeung taneuh;
- Haurvatat nyaéta minangka buleudan jeung kakawasaan sarta pangawasa cai jeung tutuwuhan;
- Amertat, sarua jeung Haurvatat, minangka déwa buleudan jeung kakawasaan sarta pangawasa cai jeung tutuwuhan.[2]
Sagala wangun agemanna dijieun dina hiji kitab nu disebut Gathas jeung Avesta.[2]
Rujukan[édit | édit sumber]
- ↑ a b c (id)Keene, Michael. 2010. Agama-agama Dunia. Yogyakarta: Kanisius Kesalahan pengutipan: Invalid
tag; name "Agama" defined multiple times with different content
- ↑ a b c d e f (id)H.M Arifin. 1986. Menguak Misteri Ajaran Agama-agama Besar. Golden Trayon. Hlm. 18, 20-24.
- ↑ (id)M.Dhavamony. 1995. Fenomenologi Agama. Jogjakarta: Kanisius. Hlm. 124.


text:
Wanci tumorek, hujan ngaririncik. Brug! Sora nu ngagebrug kana jandela. Direret, hordeng nu ririaban katebak angin ngadadak eureun. Ma Iyah cumeot di juru imahna. “Peuting ieu mah bagean dunungan kuring!” ngagerendeng.
Seor anging tarik naker. Jep, simpe.
Isuk-isukna ibur salelembur, pamajikan Juragan Karta maot teu gering heula.
“Tuh tingali juragan siga nu ngagigihan!” ceuk Komar basa geus ngurebkeun pamajikan Juragan Karta. “Lain ngagigihan nu kitu mah, Kehed!” ceuk Jalil ngaharewos. Nu diomongkeun tonggoy ngoconan Nyi Momoh, parawan demplon nu milu jajap ka astana.
Ma Iyah nu aya di tukangeun Juragan Karta, mesem bari nungkupan beungeutna ku baki urut rampe. Tapi panasaran, ret deui, terus nyidik-nyidik bujur Juragan Karta. Breh nu nguyek tambah ngabadagan. Wek! Burahol. Aya nu ngagebay, kaluar tina suja Juragan Karta. ***
Berita terkait:
- Legislator dari Garut dan Tasikmalaya Ini Imbau Perusahaan Sediakan Mudik Gratis
- Kabareskrim Budi Waseso Dicopot, Digantikan Komjen Saud Usman
- Istri yang Dibakar Suami di Garut Akhirnya Meninggal Dunia
- Antara Januari – Maret 2014, 23 Kasus KDRT di Garut
- Warga Jerman itu Akui Dodol Garut Penyembuh Sakit Perut


text:
NASKAH DRAMA BAHASA SUNDA. “Kabayan Ngala Nangka”. Anggota Kelompok : · Ariadi Gusman. · Muhamad Prabowo. · Pajar Pauji R. · Tiah. · Tito Munawar. Kabayan Ngala Nangka. Nyi Iteung, pamajikanana Kabayan teh nuju hamil
Saminggu saentosna, Julaeha jadi kabogoh Maman, teras Encun tetep ngudag-ngudagdudung saterasna. CONTOH NASKAH DRAMA Bahasa Sunda untuk 5 orang - Kabayan Ngala Nangka. Kabayan Ngala Nangka Drama
Setelah menikah dengan nyi Iteng, ternyata sifat si Kabayan masih saja sama. Si Kabayan yang pemalas, pekerjaannya hanya memancing ikan di sungai setiap harinya. Namun hasilnya tak seberapa, nyi Iteng berubah jadi
Naskah Drama Si Kabayan. Diposkan oleh Yusep Sihabulmilah di 23.16 · Kirimkan Ini lewat EmailBlogThis!Berbagi ke TwitterBerbagi ke FacebookBagikan ke Pinterest. Tidak ada komentar: Poskan Komentar. Posting Lebih
Kabayan tak juga mendapat persetujuan Abah berpacaran dengan Iteung, kendati berbagai cara telah dilakukan Kabayan, untuk dapat meluluhkan Abah, salah satunya dengan menemui Ki Rumudun dukun gadungan.
Si Kabayan anu katelah pinter tapi bodo, bodo tapi pinter, tina gunem caturna jeung Nyi Iteung meunang ilham. Seja usaha neangan pangarupa jiwa pikeun maraban kulawarga.Kumaha ketakna Si Kabayan? Sumangga
Contoh drama bahasa sunda si kabayan jadi boyband. 22.00 Bahasa Sunda, Naskah Drama 0 comments. Contoh drama bahasa sunda si kabayan jadi boyband. Lima taun baheula Kabayan jeung Iteung meunang pagawean anu resikona
Dongeng bahasa sunda si kabayan ngala nangka. “Wah nu bodo mah nangkana, kolot-kolot teu nyaho jalan balik,” ceuk Si Kabayan bari ngaléos. Kirimkan Ini lewat Email BlogThis! Berbagi ke Twitter Drama bahasa sunda, sikabayan ngala nangka · Dongeng Bahasa Sunda " Si Kabayan Dicukur" · Dongeng bahasa sunda, si kabayan ngalamun · Dongeng bahasa sunda, si kabayan ngala roay · Linkwithin . Contoh lain naskah pidato peringatan Maulid nabi M Naskah pidato
- Halaman ini diberdayakan oleh Google, Bing!, dan Blekko -


text:
Basalt
- Pikeun kota, tempo Basalt, Colorado jeung Basalt, Idaho.
Basalt nyaéta batuan vulkanik nu warna ilaharna abu-abu nepi ka hideung. Basalat ilahar berbutir-halus lantaran niisna lava di luar sumberna (di luhur taneuh) téh gancang pisan. Basalt bisa ogé mangrupa porphyritic nu ngandung kristal gedé dina wangun matrix nu lemes, atawa vesicular, atawa scoria. Basalt nu teu lapuk warnana hideung, dicirikeun ku plagioclase feldspar sarta pyroxene barengan jeung saeutik mineral tambahan saperti olivine.
Istilah 'basalt' loba dipaké ogé keur intrusi batuan déét nu komposisina sarupa jeung basalt, tapi komposisi ieu nu massa dasarnaphaneritic (kasar) ilaharna kaasup kana dolerite atawa gabbro. Bagian lempeng tektonik kerak samudera sacara dominan disusun basalt.
Daptar eusi
Morfologi jeung tekstur[édit | édit sumber]
Bentuk, struktur jeung tékstur basalt némbongkeun kumaha jeung dimana tina hasil bitu jeung tempat dimana bituna gunung api - boh di jero laut, dina bituna cinder nu gede atawa saperti aliran lava pahoehoe nu ngarayap, gambar klasik bituna lava di Hawaii.
Tempo oge[édit | édit sumber]
- Serat basalt
- Batu mafik (mafic rocks)
- Gunung seuneuan
- Igneous rocks


text:
Nyiruan
Nyiruan nyaéta sato nu bisa ngapung nu gampang dipikanyaho sabab dipikawanoh sok nyeureud lamun diganggu jeung warnana nu katempo pisan. Nyiruan kaasup ka ordo Hymenoptera anggotana ogé nyaéta sireum jeung odéng. Nyiruan sakapeung sok ditapsirkeun salaku odéng ku jalma réa.[1]
Di dunya ieu aya 75.000 spesies nyiruan nu geus dipikanyaho ku jalma jeung sabagéan badag ti éta hirup salaku parasit nu nyimpen endogna di awak sato séjénna.[2] Nyiruan bisa kapanggih disakuliah dunya, iwal ti daérah nu panas teuing jeung tiris teuing.
Daptar eusi
Morfologi[édit | édit sumber]
Anatomi[édit | édit sumber]
Nyiruan jeung anggota Hymenoptera séjénna boga awak nu gampang dipikanyaho dibandingkeun jeung kelas insékta séjénna. Awakna kabagi jadi 3 bagéan utama nyaéta: hulu, thorax, jeung abdomén (sababaraha literatur séjénna nyebutkeun kawengku ku hulu, mesosoma sanajan maksudna sarua). Ciri has ti anggota Hymenoptera kaasup nyiruan nyaéta cangkéngna nu leutik pikeun ngahubungkeun bagéan dada jeung beuteungna (iwal ti laleur ragaji famili Tenthrenidae) nepi ka awakna bisa nilep kalawan gampang. Sababaraha rupa nyiruan upamana nyiruan sayang leutak ti famili Spechidae nepi ka boga ruas cangkéng nu panjang.[1]
Di hulu nyiruan aya sapasang panon majemuk, nyaéta panon ti kumpulan lénsa panon nu leuwih leutik. Iwal sapasang panon majemuk tadi, nyiruan ogé ngabogaan 3 siki oselus (panon sederhana) dipuncak huluna. Oselus teu dipaké keur nempo, tapi keur ngadetéksi inténsitas (cahya) di sakurilingna nepi ka nyiruan bisa nyaho iraha kudu ngamimitian jeung mungkas aktivitasna.[3] Nyiruan ogé boga sapasang rahang handap (mandibula) nu bisa digunakeun keur sababaraha aktivitas saperti ngajepit benda, nyabut serat kai, jeung nepi ka keur maéhan insékta séjénna. Bagéan séjén nu aya di hulu nyiruan nyaéta sapasang antena nu ngabuku-buku keur ngadetéksi rangsangan kimia.[1]
Sakabéh nyiruan ngabogaan jangjang (iwal nyiruan bikang ti famili Mutilidae[1]) warnana transparan. Jangjang ieu jumlahna 2 pasang jeung gerakna saragem lamun jangjang hareup naék, jangjang tukangna milu naék. Nyiruan pinter pisan ngapung di luhur sabab nalika ngapung, nyiruan bisa ngalakukeun sababarana manuver, saperti ngapung gancang, muter di luhur, jeung ngapung mundur. Nyiruan umumna ngapung kalawan ngalipet sukuna, iwal ti éta sababaraha rupa nyiruan séjénna misalna nyiruan kertas nu sukuna ngagantung teu ngalipet nalika ngapung.[4]
Seureud[édit | édit sumber]
Nyiruan ngabogaan seureud di tungtung abdomenna. Ngan nyiruan bikang nu ngabogaan seureud, sedengkeun nyiruan jalu teu ngabogaan seureud. Seureud nyiruan sabenerna nyaéta sarupaning saluran nu aya patalina jeung kelenjar bisa. Nyiruan ngagunakeun seureudna keur ngalumpuhkeun korbanna jeung mertahankeun dirina.[2]
Sababaraha ragem nyiruan nu kamodifikasi jadi saluran nu nyalurkeun endog nu disebur ovipositor. Nyiruan bisa maké seureudna keur endogan nalika tabung seureudna nu kahubung jeung kantong endog. Ukuran ovipositor sorangan beragem jeung sababaraha nyiruan, ovipositor bisa leuwih panjang ti awakna. Ovipositor di sababaraha nyiruan misalna kacida kuat sabab dipikanyaho bisa nembus lapisan kai.[5]
Métamorfosis[édit | édit sumber]
Nyiruan saperti anggota Hymenoptera séjénna bisa métamorfosis sampurna nu artina nyiruan ngajalanan 4 tahap dina tumuwuhna; endog, larva, kepompong, jeung déwasa. Larva nyiruan umumna teu ngabogaan panon, suku, jeung rahang keur ngagayem nepi ka bisa dahar, nyiruan gumantung ka indungna nu nyimpenna nalika masih jadi endog di deukeut dahareunna. Larva nyiruan nu gedé bakal ngalaman ganti kulit sababaraha kali nepi ka jadi kepompong. Kepompong nyiruan biasana mirip jeung nyiruan dewasa, mung warnana pucet. Nyiruan nu geus ngajalanan fase kepompong tukuy bakal kaluar ti kepompongna, tuluy nungguan sakeudeung nepi ka jangjangna garing sateuacan bisa dipaké keur ngapung.[6]
Rujukan[édit | édit sumber]
- ↑ a b c d Johnson, Jimy. 1997. "Ensiklopedia Anak-Anak: Dunia Serangga dan Laba-Laba 3". Jakarta: PT Elex Media Komputindo, hal. 20-21.
- ↑ a b Wasps Everyhting About.
- ↑ Time Life. 1996. "Hamparan Dunia Ilmu Time Life: Dunia Serangga". Jakarta: PT Tira Pustaka, hal. 22-23.
- ↑ Nanao, Jun, Hidetomo Oda, & Hidekazu Kubo. 1996. "Seri Misteri Alam 52: Tawon Kertas". Jakarta: PT Elex Media Komputindo.
- ↑ Time Life. 1996. "Hamparan Dunia Ilmu Time Life: Dunia Serangga". Jakarta: PT Tira Pustaka, hal. 124-125.
- ↑ Oda, Hidetomo & Hiroshi Ogawa. 1996. "Seri Misteri Alam 29: Tawon dan Lebah". Jakarta: PT Elex Media Komputindo, hal.10-15


text: 1Upamana, najan simkuring bisa sagala basa manusa atawa basa malaikat, ari teu boga kanyaah mah, simkuring teu beda ti sora goong. 2Najan bisa awas ka nu tacan katingal, telik ka nu gaib-gaib, pinuh ku elmu panemu, boga iman nu sampurna nepi ka bisa mindahkeun gunung, ari teu boga kanyaah mah, taya hartina. 3Najan simkuring nyidekahkeun saayana pangaboga, — malah najan nepi ka diduruk ngorbankeun maneh — ari henteu boga kanyaah mah, cumah. 4Perbawana kanyaah teh: Sabar, teu tegaan, teu sirikan, teu takabur, teu gumede; 5tara nyieun teu sopan, tara hayang ngeunah sorangan, tara panasan, tara nginget-nginget kagorengan batur; 6Cua kana kateuadilan, resep kana perkara nu bener, 7sadrah narimakeun sagala perkara, sarta dibarung ku iman, pangharepan, jeung kasabaran. 8Nubuwat-nubuwat aya beakna; basa ajaib aya waktuna teu dipikabutuh deui; elmu pangaweruh aya buntuna. Tapi kanyaah mah, hamo aya panganggeusanana. 9Ari sababna, elmu panemu urang teh, henteu sampurna; kitu keneh nubuwat-nubuwat. 10Ana anu sampurna geus datang, anu teu sampurna tangtu leungit. — 11Keur simkuring budak keneh, ngomong jeung mikir ge, kumaha budak tea bae. Tapi sanggeus simkuring kolot, sipat-sipat budak teh leungit. — 12Anu katenjo ku urang ayeuna, nya eta ukur kalangkangna anu samar, di jero eunteung. Engke mah, baris breh wujudna pisan. Hal-hal anu simkuring nyaho, ayeuna mah kakara saeutik, kakara taram-taram. Engke mah, baris nyaho enya-enya, sakumaha Allah maha uninga ka diri simkuring. 13Ku kituna, dina hirup urang, sipat-sipat hade teh ngan kari tilu rupa, nya eta Iman, Pangharepan, jeung Kanyaah. Ari anu pangutamana mah, Kanyaah.


text:
Friday, September 22, 2006
Thursday, September 21, 2006
Basa Sunda Doel Sumbang
pameget mah cararunih..
cunihin ge kararasep
Aturanana, lamun kecap cunihin make rarangken 'ar' di tengah anu nuduhkeun plural atawa jamak alias leuwih ti hiji, kuduna teh jadi carunihin, sabab lamun jadi cararunih mah tangtu kecap asalna lain cunihin, tapi cunih. Padahal sakanyaho kuring mah, dina basa Sunda euweuh kecap cunih.
buad baeud ih meni geuleuh..
Eneng mani somse, sombong sekali..
Basa 'gaul': Lu kok gitu banget sih sama gue..
Monday, September 18, 2006
Munapek
- Wasta: Anu, plus gelar aya kana sadeupana
- Pagawean: Koruptor
- Hobi: Pejabat
Thursday, September 14, 2006
Milangkala
Wednesday, September 13, 2006
Basa Sunda Feodal?
- Ka Presiden: "Jika Bapak Presiden berkenan, saya mohon ijin untuk mengundang Bapak singgah ke rumah saya."
- Ka Tukang Runtah: "Pak, nanti mampir ke rumah ya!"
- Ka Ratu: "I should have been very glad if Her Majesty would spend a little of your valuable time to reply my letter."
- Ka Tukang runtah: "Please reply my letter."
- Teu dibiasakeun ku kolotna pikeun ngagunakeun basa Sunda anu bener undak usukna. Ieu teh bakal turun tumurun ka anakna, incuna, buyutna, jst. Akibatna, muncul generasi nu 'ngarasa lieur' mun geus urusan jeung undak usuk basa.
- Mumul diajar. Najan ku kolot teu dididik sangkan bisa ngalarapkeun undak usuk basa, tapi lamun aya kahayang pikeun diajar mah pan bisa oge mulungan elmu ti nu sejen. Loba keneh urang Sunda nu ngarti tur paham sual undak usuk basa.
- Pangajaran basa Sunda di sakola waktuna kacida samporet tur disungkeret. Komo deuih lamun guru nu ngajarna teh sarua teu bisa. Ancur pisan ieu mah. Dijamin, barudak sakola teh beuki ngacapruk bas Sundana.
- Najan mindeng teu diaku, sabenerna loba urang Sunda anu ngarasa turun gengsi lamun ngobrol make basa Sunda. Bisa jadi ieu teh mangrupa akumulasi tina kahengkeran seler Sunda, nepi ka muncul sikep inferiority complex alias minder jadi urang Sunda. Kahengkeran nu dimaksud teh diantarana, urang Sunda mah mun geus 'jeneng' biasana gumede jeung aing-aingan, beda jeung seler sejen. Hiji deui, kalolobaanana, lamun urang Sunda geus beunghar, ngomongna ganti 'frekuensi' jadi basa Indonesia. Masing teu diaku ge, da kanyataanana memang kitu.
Monday, September 11, 2006
Tukang Renten
Friday, September 08, 2006
Padu Heuay!
Tuesday, September 05, 2006
Ambek Sunda
Monday, September 04, 2006
Banner Blog Urang Sunda
Tetela sanggeus dikorehan mah loba geuning urang Sunda nu nge-blog teh. Basa nu dipakena rupa-rupa, aya nu make basa Indonesia, basa Inggris, basa Sunda, malah aya oge nu direumbeuy, tiluanana dipake.
Asa reugreug nempo kitu mah. Tetela urang Sunda teh henteu tinggaleun-tinggaleun teuing, najan tacan walatra oge. Enya da memang can kabeh urang Sunda bisa akses internet. Susuganan ka hareup mah (duka iraha!) pamarentah "mampuh jeung niat" nyadiakeun sarana katut prasarana sangkan internet bisa murah, fasilitasna teu hese, tur kahontal ku sarerea.
Najan balatak blog bogana urang Sunda, tapi rada hese rek neguhna, iwal mun geus pancakaki atawa wawanohan. Naon sababna? Da euweuh cirina atuh. Tah, ku sabab kitu, ieu mah usul ka sadaya nu maca, kumaha lamun blog urang Sunda teh urang cirian make banner leutik. Keur sementara, kuring nyieun banner ukuran 120x60 pixel, bisa disimpen dina side bar, jadi moal matak hareurin.
Ieu mah sementara we, pami aya nu langkung sae mah gentos we ku nu sae, nu penting mah aya cirina. Jadi moal hese neguh, yakin, da make ciri atawa tetengger tea.
Tapi ampun paralun, ieu teh lain rek ngagung-ngagung chauvinisme atawa sumanget kadaerahan nu heureut. Maksudna ge ieu mah manjangkeun tali mimitran di antara urang Sunda nu nge-blog di Internet. Maenya ari batur meunang reueus kana sarakan, ari urang Sunda teu meunang reueus?
Saha cenah anu meunang masang banner Blog Urang Sunda teh? Ah saha we nu ngarasa urang Sunda, nu ngarasa nyaah ka ki Sunda. Rek bisa basa Sunda, rek henteu. Rek blogna ditulis dina basa Indonesia, dina basa Inggris, komo nu make basa Sunda mah, dianjurkeun pisan.
Tapi eta ge upami kamanah, pami henteu mah sawios ah. Rek tuang jinis we, dipasang dina blog nu kuring. Reueus sosoranganan? He..he..sawios ah.. Nu bade nganggo, script-na aya di handap. Kantun di copy paste, beres.
Nyanggakeun.
Script Banner Blog Urang Sunda
Sunday, September 03, 2006
Filosofi si Kabayan
Saturday, September 02, 2006
Ebook Sunda Munggaran Sa-Alam Dunya
- Mun ebook nu ngagunakeun basa Inggris jeung basa Indonesia aya di internet, kunaon ari nu ngagunakeun basa Sunda bet suwung? Pikiran kieu teh teu weleh gumulung jeroeun uteuk. Mun teu dilaksanakeun, jigana kuring terus-teruan dikukuntit ku pikiran samodel kieu. Lian ti eta, mun teu dimimitian ti ayeuna rek iraha deui atuh?
- Kuduna mah ieu nu kahiji: Penerbit buku konvensional can tangtu (pasti moal)aya nu daekeun medalkeun tulisan-tulisan kuring.
- Lian ti murah, nyieun ebook mah bisa ku sorangan, teu kudu muruhkeun, teu kudu icil duit, teu kudu kaluar modal rohaka.
- Nyieunna cukup sakali, tapi diundeurna bisa ku sarayak-rayak, rek sarebu urang, rek saratus rebu urang jst., nyieun ebookna mah cukup sasiki.
- Mun geus aya nu ngamimitian mah, sugan we engkena jadi loba ebook nu ngagunakeun basa Sunda. Ka hareupna, saha nu apal, sugan we aya penulis kawentar nu daek medalkeun karyana dina wangun ebook, komo bari jeung gratis mah, pedo! Pan urang-urang (urang Sunda) tah nu untungna..
Inferiority Complex Urang Kampung


text:
Pangajaran 3
MACA (Maca Ngilo)
Baca sing gemet!
CARITA PANTUN
Carita pantun nyaéta carita Sunda buhun anu sok dipagelarkeun kalawan dipirig maké kacapi. Jalma anu magelarkeun carita pantun disebutna Tukang Pantung atawa Juru Pantun. Umumna umurna geus kolot sarta loba diantarana anu lolong
Ayeuna mah kasenian pantun téh geus méh tilem. Juru Pantun loba nu geus pangsiun tina profésina. Pangna kitu lantaran ayeuna mah geus langka anu nanggap. Sanajan kitu aya kénéh Juru Pantun anu ngeureuyeuh. Genténg-genténg ulah potong cenah, sataun sakali mah aya kénéh anu sok manggung, utamana dina acara ngaruat imah, ngaruat lembur, atawa dina réngsé panén.
Ti taun 50-an ka ditu mah kasenian pantun téh karasa tur katémbong majuna. Mangsa harita mah kacida dipikaresepna ku masarakat patani padésaan. Harita pantun raket patalina jeung tata kahirupan urang lembur. Juru pantun boga kalungguhan minangka juru panerang di masarakat, méh sarua jeung kalungguhan dalang wayang golék dina jaman ayeuna. Nu matak juru pantun mah kudu jalma anu ngawasa kaparigelan jeung miboga pangaweruh anu jembar.
Pantun téh hiji wangun kasenian titinggal karuhun urang. Béda jeung kasenian lianna, anu jadi lulugu dina pantun nyaéta karya sastrana anu mangrupa leunjeuran lalakon atawa carita. Lalakon anu turun tumurun nepi ka kiwari dina wujud lisan. Hanjakal ku generasi kiwari mah kurang dipikaresep lantaran meureun karasana geus tinggaleun jaman, henteu nyaritakeun kaayaan jaman kiwari. Padahal carita pantun téh pituin milik urang Sunda.
Magelarkeun carita pantun kudu dirojong ku sarana upacara, upamana nyadiakeun parukuyan jeung parawanten. Parukuyan téh tempat keur meuleum menyan, ari parawanten nyaéta wadah tempat sasajén, kayaning: kembang tujuh rupa, roko, eunteung, sisir, minyak, jsb.
Saméméh magelarkeun carita, juru pantun sok meuleum menyan heula, tuluy mapatkeun rajah pamuka dipirig maké kacapi. Eusina rajah nyaéta menta idin ka karuhun atawa para déwa ngarah anu mantun jeung anu nanggapna salamét. Réngsé ngarajah, kakara juru pantun ngalalakonkeun carita. Pagelaran pantun bisa tepi ka sapeuting atawa dua peuting jeput, lantaran umumna carita panjang.
Carita pantun umumna nyaritakeun Karajaan Pajajaran jeung Karajaan Galuh. Lamun lalakon geus tamat, sok dipungkas deui ku rajah, disebutna rajah pamunah atawa rajah panutup. Galur carita pantun umumna ngabogaan pola anu sarua, nyaéta: nyaritakeun lalampahan hiji jalma anu keur néangan élmu pangaweruh, di satengahing jalan meunang cocoba, tepung jeung putri geulis, mulang deu ka karajaan sarta diangkat jadi raja. Carita pantun anu kawentar diantaran: Lutung Kasarung, Ciung Wanara, Mundinglaya di Kusumah, Badak Pamalang, jeung Nyai Sumur Bandung.
(tina buku Sabasa 3A pikeun kelas 9 semester ganjil kaca 42 – 44)
Diserat deui ku Hĕrni Hĕrningsih (nu ngurus blog), tina buku : Sabasa 3A (Pangajaran Basa Sunda Pikeun Siswa SMP di Kota Bogor), MGMP Basa Sunda Kota Bogor, Drs. Ahmad Hadi (Editor), Tangerang:Pamulang, citakan munggaran, Maret 2004.
Jawab Pananya di handap !
1. Naon nu dimaksud carita pantun téh?
2. Naon sababna kasenian pantun ayeuna geus méh tilem?
3. Sok ditanggap dina acara naon baé cenah kasenian pantun téh?
4. Dina taun 50-an mah kasenian pantun téh katémbong majuna, naon sababna?
5. Naon sababna seni pantun kurang dipikaresep ku generasi kiwari?
6. Terangkeun naon nu dimaksud parukuyan jeung parawanten téh!
7. Naon waé anu dipilampah ku juru pantuj saméméh magelarkeun carita pantun?
8. Kumaha umumna pola galur carita pantun téh? Sebutkeun deuih judul carita pantun anu kawentar!
2 Komentar
-
upami bade di ajar pa pantunan di daerah bandung di mana ? manawi uninga…
Comments RSS TrackBack Identifier URI